Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1577

7. csoport: etán, etilén és metán [7.b) sorszám]; etán keverékei metánnal, akkor is, ha propánt vagy butánt tartalmaznak [8.b) sorszám]. Azokból a tartályokból, amelyek az 1. vagy a 2. csoportba tartozó anyagok egyikével voltak töltve, a bennük levő cseppfolyósított gázt ki kell üríteni, mielőtt ugyanazon csoportba tartozó másik gázzal megtöltenék. Azokból a tartályokból, amelyek a 3—7. csoportba tartozó anyagok egyikével voltak töltve, mielőtt ugyanazon csoportba tartozó másik anyaggal megtöltenék, a cseppfolyósított gázt teljesen ki kell üríteni, majd a tartályt ki kell fúvatni. 2.7.2 Ugyanazon csoportba tartozó cseppfolyósított gázok fuvarozására használt többcélú tartály váltakozó használata akkor engedhető meg, ha a fuvarozandó gázokra vonatkozó feltételek egy és ugyanazon tartályra teljesülnek. A váltakozó használathoz hatóságilag elismert szakértő engedélye szükséges. 2.7.3 Ha a hatóságilag elismert szakértő engedélyezi, a többcélú tartály különböző csoportokba tartozó gázok fuvarozására is használható. Amikor a tartályt egy másik gázcsoport fuvarozására jelölik ki, a tartályból teljesen ki kell üríteni a cseppfolyósított gázt, majd ki kell fúvatni, végül gázmentesíteni kell. A tartály gázmentesítését hatóságilag elismert szakértőnek kell ellenőrizni és igazolni. 2.7.4 A teli vagy üres, de tisztítatlan tartály fuvarozásra való átadásakor a tartályon csak a betöltött vagy a lefejtett gázra vonatkozó, a 2.6.3 pont szerinti érvényes adatoknak szabad láthatóknak lenniük, a többi gázra vonatkozó minden adatot le kell takarni. 2.7.5 A battériás tartálykocsi minden eleme csak ugyanazt a gázt tartalmazhatja. A 3—6. sorszám alá tartozó cseppfolyósított gázok fuvarozására használt battériás tartálykocsi elemeit egyenként kell megtölteni, és fémzáras szeleppel kell az elemeket egymástól elválasztani. 2.7.6 Az 1. és 2. sorszám alatti sűrített gázok — a bór-trifluorid [1.at) sorszám] kivételével — legnagyobb töltőnyomása nem lépheti túl a 2 osztály 2.2.1.13.2 pontjában előírt értéket. 2002/105/II. szám .Lásd a 2.8 Függelék 1.1 pontjához tartozó megjegyzést. Az 1.at) sorszám alá tartozó bór-trifluoridnál az űrtartalom egy literére vonatkoztatott töltési tömeg nem lehet 0,86 kg-nál több. A 2 osztály 2.2.1.13.15, 2.2.1.13.16 és 2.2.1.13.17, valamint a jelen Függelék 2.5.2.2, 2.5.2.3 és 2.5.2.4 pontja szerinti űrtartalom literenkénti legnagyobb töltési tömeget be kell tartani. 2.7.7 A 7.b) és a 8.b) sorszám alatti gázok fuvarozására használt tartályok töltési fokát úgy kell meghatározni, hogy azon a hőmérsékleten, amelyen az anyag gőznyomás megegyezik a biztonsági szelep nyitónyomásával, a folyadék térfogata a tartály űrtartalmának 95%-át ne haladja meg. A 7.a) és a 8.a) sorszám alá tartozó gázok fuvarozására használt tartályok a töltési hőmérsékleten és a töltési nyomáson 98%-ig tölthetők meg. 2.7.8 Oxigén és dinitrogén-oxid [7.a) sorszám], levegő vagy oxigéntartalmú keverékek [8.a) sorszám] fuvarozására használt tartályok esetén az illesztések tömítéséhez a zárószerkezetek karbantartásához zsírt vagy olajat nem szabad használni. 2.7.9 A 7. és 8. sorszám alatti gázokra az 1.7.5 pont előírása nem vonatkozik. 2.7.10 Ellenőrzési intézkedések a cseppfolyósított gázokhoz használt tartálykocsik töltésekor 2.7.10.1 Betöltés előtt 2.7.10.1.1 Ellenőrizni kell, hogy a tartálytáblán a betöltendő gázra vonatkozó adatok (lásd az 1.6.1 és a 2.6.1 bekezdést) egyeznek-e a kocsitáblán levő adatokkal (lásd az 1.6.2 és a 2.6.3 bekezdést). Amennyiben váltakozó felhasználású tartálykocsiról van szó, különösen ellenőrzendő, hogy a kocsi mindkét oldalán a megfelelő lehajtható táblák láthatók-e. A tartálytáblán levő megengedett legnagyobb töltési tömeg a kocsitáblán megadott terhelési határokat semmilyen esetben sem haladhatja meg. 2.7.10.1.2 Az utolsó berakott árut meg kell állapítani, akár a fuvarlevél adatai, akár elemzés alapján. Szükség esetén a tartályt ki kell tisztítani. 2.7.10.1.3 A visszamaradt anyag mennyiségét (pl. mérlegeléssel) meg kell állapítani és a töltési mennyiség meghatározásakor figyelembe kell venni, hogy a tartálykocsi túltöltése vagy túlterhelése elkerülhető legyen. 2.7.10.1.4 A tartály és a szerelvények tömítettségét és azok működőképességét ellenőrizni kell. 2.7.10.2 Betöltésnél A betöltésre vonatkozóan a tartálykocsi üzemeltetési útmutatójának előírásait be kell tartani. 2.7.10.3 Betöltés után 2.7.10.3.1 A betöltés után hitelesített ellenőrző berendezéssel (pl. hitelesített mérleggel végzett mérlegeléssel) ellenőrizni kell, hogy a kocsi nincs-e túltöltve vagy túlterhelve. A túltöltött vagy túlterhelt tartálykocsikat késedelem nélkül a megengedett töltetmennyiségig veszélytelenül le kell engedni. 2.7.10.3.2 A gázfázisban az inert gáz parciális nyomása legfeljebb 0,2 MPa (2 bar) lehet, illetve a gázfázisban a túlnyomás a cseppfolyósított gáz gőznyomását (abszolút nyomás) a folyadékfázis hőmérsékletén legfeljebb 0,1 Mp-lal (1 bar) haladhatja meg [az etilén-oxid és nitrogén keverékére lásd azonban a 2 osztály 4.ct) sorszámának előírásait]. 2.7.10.3.3 A betöltés után az alsó ürítésű kocsikat ellenőrizni kell, hogy a belső zárószerkezet kielégítő módon zárva legyen. 2.7.10.3.4 A vakkarimák vagy más azonos hatékonyságú szerkezet felhelyezése előtt a szelepek tömítettségét ellenőrizni kell; az esetleges tömítetlenségeket megfelelő intézkedésekkel meg kell szüntetni. 2.7.10.3.5 A szelepek kifolyására vakkarimákat vagy más azonos hatékonyságú szerkezeteket kell felszerelni. Ezeket a zárásokat alkalmas tömítéssel kell ellátni. Ezeknek a gyártási típusra előírt minden elem alkalmazása mellett zárva kell lenniük. 2.7.10.3.6 Végül a kocsi, a szerelvények és a jelölések vizuális ellenőrzését kell elvégezni és ellenőrizni kell, nem szabadult-e ki termék. 2002/105/II. szám 3. Különleges előírások a 3 osztályra: Gyúlékony folyékony anyagok 3.1 Alkalmazási terület A 3 osztály következő anyagai fuvarozhatók tartálykocsikban: 3.1.1 A 12. sorszám alá tartozó propilén-imin, stabilizált. 3.1.2 A 11., a 14—22., a 26., a 27. és a 41—57. sorszám a) betűje alatt felsorolt anyagok, valamint az ezen sorszámok a) betűje alá tartozó anyagok. 3.1.3 A 11., a 14—27. és a 41—57. sorszám b) betűje alatt felsorolt anyagok, valamint az ezen sorszámok

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes